Nicole Goffart — Wikipedia
Nicole Goffart a skepyî li 15 di fevrî 1939. Elle a crexhou e-n on hamtea : les Trîxhes sol Hôte Flémåle.
Di s' mestî elle esteut dame di scole.
2 Pîces da sinne
3 Ene di ses paskeyes
C' est ene sicrijheuse di d' pîces di teyåte e walon. Ses pîces sont-st aprume djouwêye pa li Scanfår di Serè.
Elle a rascodou ene cåkêye di pris.
Foû do teyåte, elle a scrît des arimeas et des prôzes dins "Djåzans walon", "Intrez don" et l' "Bultin walon".
Elle a eto scrît des cåzaedjes di tchansons, tchantêyes pa Pierre Darras. Sacwantès tchansons sont-st a môde di paskeyes.
Pîces da sinne[candjî | candjî l' côde wiki]
Li tchant des rinnes (Pris Marcelle Martin 2001)
Li stoele do bierdjî (2001)
Li boune voye (èn ake, 2002)
Cwand les andjes levèt l' rido (2003, Pris del bate UCW po ls etivådes di Måtche)
"L' abeye di Sint-Måcrawe".
"Li vwès des sondjes", creyeye a Måtche-el-Fåmene po ls Estivådes 2006 pal dramatike "Les cpagnons del sinne".
"Li djouweu d' ôr".
"Taijhoz vs, dji djåze" (Pris José Eddy Lantin, 2008)
Padrî l' muroe (2007, avou Djôr Simonis).
Les ciwagnes rivnèt tofer al minme plaece (2013).
Po l' oneur del famile (2014)4
Les tchawes-soris da Boulboule (2015)
Li måjhone des åmes pierdowes (2016)
Les spenes des rôzes (2017)
On fi d' trop (2018)
Ene di ses paskeyes[candjî | candjî l' côde wiki]
Dj’ a èn ordinateur
(so l' air Au lycée Papillon da Georgius)
I n a bén lontins ki ça m’ trecassive / Di vey ki tolmonde aveut on PC / Dispoy des anêyes, veyoz vs, dji scrijheu / Avou ene viye machine tote presse a dhoter / Ossu, dji m’ deri / K’ il esteut grand tins por mi
Resploe 1
Dji n’ so tolminme nén si biesse / Et dj’ a on pô d’ instruccion / Dji frè bén clicli / Avou ene soris / Come tolmonde, nodino !
Dji dmanda consey a des specialisses / Ki m’ ont dit tertos ki dj’ aveu råjhon / Ki dj’ esteu capåbe, avou ene boune notice / Di scrire mes ramtaedjes, et minme des tchansons / K’ èn ordinateur, / On s’ endè sieve so ene eure.
å resploe 1
Ossu, on bea djoû, dji m’ leya-st adire / Et dj’ ala-st a Lidje cweri on PC / A l’ ome ki m’ sierveut, dji deri, tote fire / C’est un computêr que j’ voudrais-z ach’ter / Mais pas un trop grand / un p’tit pour les débutants.
Resploe 2
Dji n’ so tolminme nén si biesse / Et dj’ a on pô d’ instruccion / Et po fé clicli / Avou vosse soris / Dji prindrè des luçons.
L’ ome mi responda k’ c’ esteut l’ boune adresse / K’ e s’ botike, dji trovreu foirt åjheymint / K’ i faléve aprume loukî al vitesse / Et al memwere po-z ovrer schayetmint / Roufler, dji n’ sai fé, mins dj’ n’ a nén co Alzémer
Resploe 3
Pinséve-t i k’ dj’ esteut trop biesse / Et Po shuve ses esplicåcions / Et k’ po fé clicli / Avou ene soris / Faleut-st esse on tchampion.
Dispu ouy shijh moes k’ ça est el måjhone / Dji m’ sin ene ôte feme, ashiowe a m’ buro / Minme cwand dj’ voe m’ soris djouwer a comcom, / Sins poleur arester al plaece k’ i fåt / Mins dj’ fwai des progrès / Divins shijh moes, ça irè.
Resploe 4
Dji n’ so tolminme nén si biesse / Dj’ a minme on pô d’ instruccion. / Po fé fé clicli / A ene haeyåve soris, / I fåt d’ l’ aplicåcion.
Dj’ a portant sayî des truks di totes sôres / Do froumadje sol tåve et m’ tchet padrî mi / Pinsant k’ ça l’ pôreut rinde pus amiståve / K’ elle arestêyreut di m’ fé assoti / Mins n’ a rén a fé / Ele fwait djusse çou ki lyi plait.
å resploe 4
Paret k’ ces biesses la sont-st assez fråjhûles / Et k’ ele sont sudjetes ås rafroedixhmints / Dji lyi a metou, po l’ rinde pus voltrûle / On tapis dzor leye, mins ça n’ sieve a rén. / Ele n’ est nén froûleuse / C’ est ene soris rôbaleuse.
Ouy timpe å matén, dj’ a-st avou l’ idêye / Do sayî del prinde pa les sintimints / Avou del muzike po fiesti si oraye / Dj’ a tolminme veyou on fameus candjmint ! / Li Tchant des Walons / L’ a rapåjhté po do bon.
Resploe 5
Ci n’ esteut nén co si biesse / N’ a nén mezåjhe d’ instruccion / S’ on vout k’ ene soris / Voye bén fé clicli / Lyi fåt dire e walon.
Resploe 6
Po rmete les idêyes e plaece / Di tot kî ki n’ les a nén / Siervoz vs del muzike / Ci serè madjike / N a tot ki rirè bén.
Sacwants scrijhaedjes (so l' Aberteke)
Co ene pådje so ses scrijhaedjes (sol waibe "Li walon d' emon nozôtes")
Prin del pådje «https://wa.wikipedia.org/w/index.php?title=Nicole_Goffart&oldid=332810»
Cisse pådje a stî candjeye pol dierin côp li 11:50 a 19 måss 2018.